**Licensë importi *me një përdorim* e mallrave me përdorim të dyfishtë**

1. Kërkesa për licensë e plotësuar sipas formularit tip, në bazë të udhëzimeve të përcaktuara në këtë formular, firmosur nga përfaqësuesi ligjor i subjektit (fotokopje e pasaportës e noterizuar).
2. Përmbledhje e shkurtër mbi aktivitetin tregtar të deritanishëm (vetëm subjektet tregtare private)
3. Personi fizik i cili kërkon të pajiset me licensë importi me një përdorim të mallrave me përdorim të dyfishtë, duhet të paraqesë dokumentacionin si më poshtë:

* Dokument identifikimi (kartë identiteti, pasaportë,)
* Vërtetim nga banka ku do të kryhet transferimi monetar
* NUIS
* Ekstrakt i thjeshtë dhe historik marrë nga QKR me objekt aktiviteti transferimi ndërkombëtar të mallrave me përdorim të dyfishtë

1. Personi juridik privat i cili kërkon të pajiset me licensë, duhet të paraqesë dokumentacionin si më poshtë:

* Vërtetim nga banka ku do të kryhet transferimi monetar.
* NUIS
* Ekstrakt i thjeshtë dhe historik marrë nga QKR me objekt aktiviteti transferimi ndërkombëtar të mallrave me përdorim të dyfishtë

1. Personi juridik publik i cili kërkon të pajiset me licensë, duhet të paraqesë dokumentacionin si më poshtë:

* Autorizim për përfaqësuesin e institucionit për ndjekjen e procedurës së licensimit.
* Vendim për krijimin e institucionit.
* Vërtetim nga banka ku do të kryhet transferimi monetar.

1. Deklaratë personale e importuesit mbi përdorimin dhe përdoruesin e fundit
2. Kopje të noterizuara të kontratës apo urdhër porosisë,
3. Kopje të faturës së mallit, (proforma invoice), të nënshkruar nga një përfaqësues i shoqërisë.
4. Dokumente që japin të dhëna për përshkrimin e mallit, kushtet e shpërndarjes, sasinë e mallit, vlerën e mallit, shtetin tranzit/transship, dhe vendin e origjinës së mallit**.**
5. Dokumente që japin të dhëna për firmën partnere/ndërmjetës (nëse ka) mbi adresën, përfaqësuesin ligjor, si dhe dokumente që vërtetojnë të drejtën e këtyre subjekteve për të kryer transferime ndërkombëtare të mallrave ushtarake.
6. Dokumente të tjera të vlefshme që do të konsiderohen si të tilla nga AKSHE.
7. Mandat-pagesën e tarifës përkatëse, caktuar me Vendimin e Këshillit të Ministrave nr. 341 datë 8.4.2009 ”Për përcaktimin e tarifave për lëshimin e dokumenteve ligjorë nga Autoriteti i Kontrollit Shtetëror të Eksporteve, subjekteve të përfshira në transferimet ndërkombëtare të mallrave ushtarake dhe mallrave e teknologjive me përdorim të dyfishtë”,

Subjekti i huaj duhet të vërtetojë se ai i plotëson të gjitha kërkesat e renditura më sipër. Nëse dokumentet e sipërpërmendur nuk lëshohen në shtetin e tyre të origjinës, atëherë duhet të sjellë dokumente analoge ose të formulojë një deklaratë me shkrim.

Dokumentet zyrtare në gjuhë të huaj duhet të jenë të legalizuara ose me vulën apostile dhe të shoqërohen me një përkthim të noterizuar në gjuhën shqipe.

Për sa më sipër i gjithë dokumentacioni duhet të jetë origjinal ose fotokopje e noterizuar.

Dokumentacioni ligjor i personit fizik dhe juridik duhet të jetë lëshuar brenda tre muajve të fundit nga data e aplikimit.

Për çdo informacion mund të kontaktoni ne adresën [www.akshe.gov.al](http://www.akshe.gov.al), [info\_akshe@mod.gov.al](mailto:info_akshe@mod.gov.al)